open-index/open-wikipedia-markdown huggingface dataset:
Protapioceridae

**Protapioceridae** er en utdødd gruppe (familie) av fluene (Brachycera), som sammen med  mygg (Nematocera),  utgjør tovingene (Diptera).   

## Utseende
Nokså store (ca. 20 millimeter), slanke fluer. Kroppen var kraftig og tett kledt med korte hår. Fasettøynene var store og dekket hele hodet hos hannen. Antennene endte i en tynn antennebørste (stylus). Vingene var smale, årene tydelige i den indre delen, men ikke i den ytre. Bakbeina var kraftige med fortykkede lår. Bakkroppen var lang og sylindrisk.

## Fossiler
All tre artene er beskrevet fra Liaoning-formasjonen i Kina. Alderen på denne formasjonen, der det har blitt funnet svært mange fossiler, er noe omstridt, men den antas å være fra sen jura eller tidlig kritt (i det siste tilfellet 130-125 millioner år før nåtid).

## Systematisk inndeling
Av nålevende familier er denne familien trolig mest i slekt med Apioceridae og Mydidae.

* Orden **tovinger** (Diptera)
** Fluer (Brachycera)
*** Underorden **[[lavere fluer]] ** (Orthorrhapha)
**** overfamilien Asiloidea
***** familien **Protapioceridae** Ren, 1998
****** Slekten *[[Protapiocera]]* Ren, 1998
******* *[[Protapiocera convergens]]* Zhang,Yang & Ren, 2007
******* *[[Protapiocera ischyra]]* Ren, 1998
******* *[[Protapiocera megista]]* Ren, 1998

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/ 
* Zhang, K., Yang, D. & Ren, D. (2007) Notes on the extinct family Protapioceridae, with description of a new species from China (Insecta: Diptera: Asiloidea). Zootaxa 1530: 27-32 http://www.mapress.com/zootaxa/2007f/z01530p032f.pdf

## Eksterne lenker
*
Thomas Weelkes

**Thomas Weelkes** (1576–1623) var en engelsk komponist og organist fra seinrenessansen.

## Liv og virke
Weelkes ble døpt i landsbyen Elsted i Sussex.

I sine unge år var Weelkes i tjeneste hos hoffmannen Edward Darcye og den første madrigalboka kom ut i 1597.  Mot slutten av 1598 ble han utnevnt til organist ved Winchester College, en stilling han sto i til rundt 1601. Samtidig tok han en *Bachelor of Music*-grad ved  Oxford. 

Fra 1602 var Weelkes organist og *informator choritarum* ved katedralen i Chichester. Han fikk tiltakende problemer med alkoholisme og i 1616 ble han innrapportert til biskopen som notorisk fyllik og blasfemiker –*«noted and famed for a comon drunckard and notorious swearer & blasphemer»*. Året etter ble han avskjediget på grunn av orgelspill i beruset tilstand og upassende språk under gudstjenesten. Han ble gjeninnsatt og beholdt posten til sin død, selv om det ikke ser ut til at atferden bedret seg nevneverdig; han ble innrapportert for biskopen også i 1619.

Weelkes' kirkemusikk og madrigaler har sikret ham en plass i den engelske musikkhistorien. Sammen med Thomas Morley og John Wilbye var han de mest betydelige komponistene innen den engelske madrigalskolen. Et dristig harmonisk og kontrapunktisk tonespråk gjør at Weelkes' madrigaler avvek fra den gjengse smaken i tidens England.

## Litteratur
* Rolf W. Stoll: «With fear doth freeze, with love doth fry». Om verdensbilde og selvforståelse i en elisabethansk madrigal. I Rudolf Faber et al.: *Festschrift Ulrich Siegele*, Kassel 1991, s. 67–86.
* [''Weelkes, Thomas (DNB00)''](https://en.wikisource.org/wiki/Weelkes,_Thomas_(DNB00)), Dictionary of National Biography, 1885-1900, Volume 60

## Referanser og noter


## Eksterne lenker
* Biografi, hoasm.org
* Biografi, singers.com
* 
* 
*
John Wilbye

**John Wilbye** (1574–1638) var en engelsk komponist fra overgangen mellom renessansen og barokken. Han er mest kjent for sine  to samlinger med tilsammen 64 engelske madrigaler.

## Liv og virke
Wilbye var sønn av en garver og ble tatt under familien Cornwallis' vinger.
Fra 1598 var han musiker i familien til grev Thomas Kytson (eller Kitson) på slottet Hengrave Hall i Suffolk. Kytsons hustru, Elizabeth, var en datter av huset Cornwallis, og da hun døde 1628, pensjonerte den ugifte Wilbye seg og flyttet til en annen av Cornwallis' døtre, Mary Darcy i Colchester, der han bodde til sin død.

Beboerne av Hengrave Hall var rekusanter, men det finnes lite religiøs musikk bevart etter Wilbye, og enda mindre klaviaturmusikk. Hovedinteressen hans ser ut til å ha vært madrigaler.

Wilbye regnes som en av de mest betydningsfulle engelske komponister i sin tid. To av hans mest kjente madrigaler er *Weep, Weep, Mine Eyes* og *Adieu, Sweet Amaryllis*. Mange av verkene beholdt populariteten lenge etter Wilbyes død og oppføres fremdeles.

## Verk
* First Set of Madrigals (1598) (30 madrigaler)
* Second Set of Madrigals (1609) (34 madrigaler)

## Referanser


## Litteratur
* Wilbye, John, 1911 Encyclopædia Britannica

## Eksterne lenker
* 
*
Kåre Stormark

**Kåre Stormark** (født 23. mai 1950) er en pensjonert norsk diplomat. 

Stormark er utdannet som Cand.philol (historie) ved Universitetet i Oslo i 1979.

Han har innehatt en rekke stillinger i Norad, Departementet for utviklingshjelp og Utenriksdepartementet og vært stasjonert i Dar-es-Salaam, Nairobi, Harare og Genève. Stormark har sittet i Rådet for Nordiska Afrika-Institutet, vært styremedlem i EITI og vært Alternate Governor for Norge i African Development Bank, Asian Development Bank og Inter-American Development Bank.

I UD har Stormark også vært aktiv fagforeningsmann og tillitsvalgt for de NTL-organiserte. På 1970-tallet var han aktiv i ml-bevegelsen og arbeidet med utenriksstoff i *[[Klassekampen]].*

Han spilte «Hans Jæger» i Peter Watkins film om Edvard Munch (1973). Har også deltatt i enkelte andre filmproduksjoner (*Ja, vi elsker* (Sølve Skagen/Malte Wadman) og *Blindebukk/Storbynatt* (Istvan Korda Kovacs).

## Referanser
Ute de Lange Nilsen

**Ute de Lange Nilsen Scharf** (1931–2024) var en Sudet-tysk smykkekunstner og dukkemaker, bosatt i Arendal.

## Utdannelse
Ute de Lange Nilsen tok svennebrev som gullsmed i Tyskland i 1947-50, og studerte ved Kunsthåndverksskolen i 1948-53.

## Kunstnerisk virke
### Smykkekunst
Hun kom til Norge som nyutdannet gullsmed i 1953/54. Hun arbeidet ett år ved Holthe smykkefabrikk i Arendal, før hun reiste tilbake til Tyskland for å ta mesterbrev i 1956. Senere vendte hun tilbake til Arendal, og har siden bodd i byen. Hun har hatt eget gullsmedverksted og utsalg flere steder i byen. Hun har deltatt på flere utstillinger, herunder vandreutstillingen «Norske kunsthåndverkere Agder» i 1982, utstilling i Lyngdal kunstforening i 1982 og utstilling i Hillestad galleri i Tovdal i 1987.

### Annen figurativ kunst
I tillegg til å arbeide med smykkekunst har de Lange Nilsen arbeidet med kunstobjekter i metall, stein og emalje. Mennesker, ansikter, masker, geologi, planter og dyr er blant kunstnerens mange interesser og inspirasjonskilder.

### Dukketeater
Ute de Lange Nilsen er også kjent for sin dukketeatervirksomhet, og har vært aktiv i Arendal figur- og dukketeater og i Arendal Dramatiske Selskab. Hun har holdt flere kurs i dukkemaking og arrangert dukketeaterkurs for barn og unge. I 2010 var hun primus motor for forestillingen *Nattens hemmeligheter*, med kjente figurer som Pierrot og månen, Columbine og Harlequin.

Forestillingen *Den magiske kosten* i februar 2013 skulle være hennes 19. og siste forestilling siden etableringen på slutten av 1960-tallet. Per 2018 er hun likevel fortsatt engasjert i Arendal figur- og dukketeater, og har blant annet laget «Prinsessen» som har hovedrollen i stykket *Prinsessen og gleden*. Dette stykket ble fremført blant annet under Arendal Vinterfestival i januar 2018.

I 2019 fikk hun Arendal kommunes kulturpris for sin omfattende virksomhet innen dukke- og figurteater.

### Organisasjonstilhørighet
Ute de Lange Nilsen er medlem i Norske kunsthåndverkere Sør-Norge (NK Sør-Norge) og UNIMA Norge (Union Internationale de la Marionnette).

## Litteratur
* Solberg, Harald: *Norske kunsthåndverkere Agder* s. 47 og 54.

## Referanser


## Kilder
* Heidi Arild: «Motstand og mykhet» i *[[Agderposten]]*, s. 16-19, 3. mai 2013
Wilfred den hårete

**Wilfred den hårete** (katalansk: *Guifré el Pilós*, spansk: *Wifredo el Velloso*; formodentlig født i eller nær Prades, død 11. august 897) var en katalansk adelsmann som var greve av Barcelona fra 878. 

Han var, og er forblitt, et viktig symbol for dagens katalanske nasjonalisme.

## Liv og virke
Wilfred stammet fra regionen Carcassonne, et område som i moderne tid er del av Frankrike. Det formodes at han ble født i området rundt Prades i grevskapet Conflent.

Han ble greve av Urgell i 870, og av Cerdanya samme år, og karolingerne overdro ham i 878 grevskapene Barcelona, Girona og Besalú fra 878, samt av Osona i Marca Hispanica («Den spanske mark»). 

Han forente disse grevskapene og dessuten bispedømmet Osona og Montserrat til et rike som i stor grad var autonomt fra Frankerriket, og forvaltet det fra Barcelona.

Wilfred var den siste greve av Barcelona som ble innsatt av frankerne. Fra Karl den skallede fikk han retten til å la tittel og territorier gå i arv. Fra dette tidspunkt ble dette en varig ordning, og frankerkongene vedvarte med å respektere dette. Slik ble han det første av et dynasti av grever i Barcelona, og slik ble grunnlaget for et uavhengig Kataloniaskapt. (Ved hans død i 897 skulle da også hans sønn Wilfred II disse katalanske grevskapene.)

Det var antagelig også til denne tid at den katalanske farger - som blant annet gikk igjen i dets flagg - ble til. Ifølge legenden besøkte Karl den skallede Wilfred på sykesengen etter at han var blitt såret i kamp. Der dyppet han sine fingre i den såredes blod, og strøk så fire streker over dennes foreløpig helt blanke skjold. De ble til de såkalte *quatre barres*, som er å se på den katalanske fanes gule duk  (senyera).

Wilfred opprettet i 880 eller deromkring klosteret  Santa Maria de Ripoll, senere kalt «Katalonias vugge» og i 885 det nærliggende kvinneklosteret  Sant Joan de les Abadesses, der også hans krone oppbevares. Han innsatte sine barn som abbed og abbedisse i disse klosterne. Hans barnebarn  Oliva skulle som abbed av Ripoll som Katalonias åndelige leder.

Fra 884 var muslimene blitt mer og mer urolige over hvordan de kristne i riker i nord ekspanderte. Wilfred hadde etablert forsvarsverker eller borger i området Ausona ved Cardona, Bergueda og Vall de Lord; noen var til og med sønnenfor elven Llobregat i Vall de Cervelló. Wilfreds rike hadde nå ekspandert så langt sørover at muslimene ikke lenger kunne neglisjere det som foregikk.

Som svar på dette befesten den muslimske hersker Isma'il ibn Musa ibn Qasi byen Lleida (Lérida). Wilfred følte seg utfordet av dette, og angrep  Ismail ved Lleida. Angrepet var en katastrofer. historikeren Ibn al Athir beskriver hvordan byens forsvarere massakrerte angrepsstyrken fra Barcelona. 

Fremgangen gav Ismails etterfølger Lubb ibn Muhammad ibn Qasi blod på tann, og i 897 rykket han frem mot Barcelona.  Wilfred døde i kamp den 11. august 897.  Han ble begravet i klosteret i Ripoll.

## Referanser




## Eksterne lenker
*
Kristiansand politikammer

**Kristiansand politikammer** var et politikammer på Agder. Kristiansand fikk egen politimester i 1767. Foruten byen kom politidistriktet etter hvert til å omfatte nabokommunene vest og nord for Kristiansand. Fra 2002 ble Kristiansand politidistrikt en del av det nyopprettede Agder politidistrikt.

## Historikk
Allerede ved reskript 8. august 1738 ble byfogdene beskikket til politimestre i de byene der særskilte politimesterembeter ikke var opprettet. Kristiansand fikk formelt sin politimester ved reskript 8. mai 1767, men embetet ble fremdeles knyttet til byfogdembetet. Først etter at byen fikk sin egen politianordning gjennom instruks 5. juni 1776, kan man si at politiet her var kommet på lik linje med politiet i de tre andre stiftsbyene.

I 1813 ble det i tillegg opprettet et embete som politifullmektig. Byfogden og politimesteren var en og samme person i mange år. Ved kgl. res. 23. juli 1834 ble det lagt opp til en deling av de to embetene, men delingen ble først gjennomført i praksis i 1841. Fram til 1904 hadde politimesteren bare byen som sitt embetsdistrikt. 

Ved kgl. res. 6. november 1897 (til gjennomføring av lov om delvis omordning av det sivile embetsverk 21. juli 1894 nr. 5) ble det bestemt at distriktet til politimesteren i Kristiansand skulle utvides og omfatte herredene Tveit, Oddernes, Randesund, Vennesla, Øvrebø, Hægeland, Søgne, Finsland, Bjelland og Åseral av Mandal fogderi, foruten hele Setesdal fogderi. Bestemmelsene fra 1894 og 1897 ble for Lister og Mandals vedkommende iverksatt fra 20. juli 1904, etter kronprinsregentens res. 16. april 1904. Tilsvarende iverksettelse for Aust-Agder kom først etter kgl. res. 14. februar 1919, med virkning fra 20. april 1919, og først da ble Setesdal lagt inn under politimesteren i Kristiansand. Finsland, Bjelland, Grindheim og Åseral ble fra 1. oktober 1921 overført til politimesteren i Vest-Agder (etter kgl. res. 16. juli 1921).

Fra 1. januar 2002 ble Kristiansand politidistrikt en del av det nyopprettede Agder politidistrikt, ledet av en politimester i Kristiansand.

## Arkiv
Arkivet etter Kristiansand politikammer er avlevert til Statsarkivet i Kristiansand. Arkivet har et omfang på nærmere 400 hyllemeter. Det består av to deler. Den første inneholder de eldste periodene, mens den andre stort sett inneholder nyere perioder.

## Litteratur
* Sverre Ordahl: Kristiansand politimesterembete 200 år (Kristiansand 1976)
## Eksterne lenker
* Arkivkataloger for Kristiansand politikammer hos Statsarkivet i Kristiansand
Niels Christian Gauslaa Danbolt

**Niels Christian Gauslaa Danbolt** (født 5. november 1900 i Bergen, død 4. september 1984) var en norsk lege og professor i medisin som var spesialist på hudsykdommer.

Etter examen artium 1919 og cand.med. 1925 ved Universitetet i Oslo, ble han i 1932 dr.med. 1932 samme sted på en avhandling om stafylokokker og furunkulose. Derefter ble han spesialist på hudsykdommer og veneriske sykdommer, fra 1936 i stilling som professor samme sted. Han hadde studieopphold i Zurich i 1934, Freiburg i 1936 og i USA i 1946, og var flereårig formann i Norsk Dermatologisk Forening.  Utover å i 1943 ha blitt innvalgt i Det Norske Videnskaps-Akademi ble han etter å ha gått av med pensjon i 1970 tildelt St. Olavs Orden i 1971.

Han var sønn av garverieier Ole Dominicus Danielsen (1863–1941) og Gesine Gauslaa (1866–1964). Etternavnet Danbolt fikk han av Justisdepartementet tillatelse til å bruke i 1924. Han var bror til misjonærpresten Lars Johan Danbolt (1895–1981) og teologi-professor Erling Danbolt (1904–2002). Søstera Cathrine (1899) var mor til professor i medisin Ole Danbolt Mjøs (1939–2013). Hans bror Odd (1902) var far til professor Gunnar Danbolt (1940). Søstera Johanna (1909–1999) var gift med biskop Olav Hagesæther.
## Utgivelser
* 
* Eczemsygdommene (1941)
* De veneriske sykdommer (3. utg.1968)
## Referanser
Axel Ryding

**Knut Axel Ryding** (1831–1897) var en svensk generalløytnant, statsråd og riksdagsmedlem.

Ryding ble i 1882 generalmajor og sjef for den svenske generalstaben, men alt samme år utnevnt til krigsminister i den svenske regjeringen, hvilket han var frem til 1887. Han avgikk som krigsminister etter uenigheter med Riksdagen om bevilgninger, men fortsatte en militær karriere og med rang som generalløytnant fra 1892.

## Referanser
Sørlandets Slepebåtkompani

**Sørlandets Slepebåtkompani** var et rederi som ble opprettet i Kristiansand i 1947. De siste årene ble navnet endret til Skipsaksje­selskapet GAME, før det ble oppløst i 1960.

Arkivet etter Sørlandets Slepebåtkompani er oppbevart ved Statsarkivet i Kristiansand. Arkivet ble opprinnelig levert sammen med arkivet etter Gerrards Rederi, og ble skilt ut derfra under ordningsarbeidet.

## Kilder
* Arkivkatalogen for Sørlandets Slepebåtkompani, Statsarkivet i Kristiansand
Bastian Dahl

**Bastian Anastasius Dahl** (født 30. juni 1851 i Molde, død 26. februar 1895 i Kristiania) var en norsk språkforsker, arkivar og forfatter.

Han var sønn av skipsreder Nicolay Peter Dahl (1822–1890) og Louise Johanne Gørvell (1824–1897). Etter examen artium 1868 fra Molde lærd- og realskole ble han cand.mag. i 1874 etter å ha studert filologi og arkeologi ved Det Kongelige Frederiks Universitet i Christiania og ved Københavns Universitet. Han underviste så en rekke språkfag ved Aars og Voss' skole før han i 1877 foretok studiereise til Leipzig, Bonn og Berlin. Dahl sikret seg H.K.H. Kronprinsens gullmedalje 1880 for avhandlingen «Om partikelen ‘ut’: dens betydning, udvikling og syntaktiske brug» og fikk flere stipend som atter brakte ham ut i Europa; Paris, Leiden og Italia.

Han ble ansatt som stipendiat i latinsk filologi ved Universitetet i Kristiania 27. juni 1885, men året etter var han uten stilling «ved indgripen underhaanden av moralens vogtere, paa grund av sit forhold til en last som ikke var ukjendt i antikken». I samtiden var det alminnelig kjent at Dahl var homoseksuell. Han fikk i 1889 hageselskapets sølvmedalje for skriftet *Humlehavens Flora: 1853–89* (trykt 1961) og forfattet blant annet *Molde og Romsdalen: en reisehåndbog* (1892).

Dahl var assistent ved Riksarkivet i 1891 og vikarierte i samme stilling 1894–95. Han var konstituert stiftsarkivar i Trondheim i 1892. Året etter ordnet han arkivet til Thomas Angells Stiftelser og assisterte stiftsarkivaren med ordningen av Romsdal amts arkiver i Molde. Han var assistent ved Riksarkivet i Kristiania da han døde i 1895 etter et slagtilfelle. Bastian Dahls veg i Molde er oppkalt etter ham.
## Minneskrift
*
## Utgivelser (utvalg)
*
*
*
**Humlehavens Flora: index arborum et stirpium, quae generantur in Hortis Dahlianis 1853–89* (trykt 1961).
*
*

## Referanser
Sverre Johansen

**Sverre Marinius Johansen** (født 30. september 1898, død 11. mars 1983 i Bergen) var en norsk mann som arbeidet i Statspolitiet (Stapo) under andre verdenskrig. Etter likvideringen av Karl Marthinsen ble han sjef for Stapo med grad som oberstløytnant. Han var først politifullmektig i Stapo i Bergen og fra 1943 politiinspektør i Bergen. 

Saken mot Johansen ble ført ved Gulating lagmannsrett i mars 1948 og tiltalen omfattet blant annet deltakelse i Telavåg-aksjonen samt arrestasjon av jøder i Bergens-området høsten 1942. Det ble først lagt ned påstand om dødsstraff, senere endret til tvangsarbeid på livstid. Retten konkluderte med at Johansens medvirkning til deportasjon av jødene var «bistand til fienden» (straffelovens § 86), noe som var straffeskjerpende moment. Han ble dømt til 20 års tvangsarbeid og rettighetstap i 10 år. Han ble løslatt på prøve i 1952.

## Referanser
Howard Wolowitz

**Howard Wolowitz** er en fiktiv rollefigur fra den amerikanske TV-serien The Big Bang Theory. Rollefiguren blir portrettert av skuespilleren Simon Helberg. Karakteren ble oppkalt etter en dataprogrammerer som seriens medprodusent, Bill Prady, kjente. I episoden «The Pancake Batter Anomaly» fra første sesong kommer det frem at han ble født i 1981. 

Wolowitz studerte til å bli ingeniør ved Massachusetts Institute of Technology. Han er den eneste av de mannlige hovedrolle-karakterene i TV-serien som ikke har en doktorgrad - I stedet har han en mastergrad fra MIT. Sheldon forsøker derfor å latterliggjøre Howard, som forsvarer seg med å påpeke at arbeidet hans som ingeniør har en faktisk anvendelse i virkeligheten. Men hans venners arbeid i stor grad er teoretisk. Som romfartsingeniør arbeider han ofte med utstyr som brukes av NASA, og karakteren har vært på Den internasjonale romstasjonen.

## Familie og personlighet
Howard Wolowitz er enebarn. Hans far hans forlot familien da han var elleve år gammel, og han bodde sammen med sin mor, som ble spilt av Carol Ann Susi, frem til han flyttet sammen med Bernadette Maryann Rostenkowski, spilt av Melissa Rauch.

Howard Wolowitz er jøde, men ikke så opptatt av å praktisere sin egen religion. Han har nøtteallergi og er stolt av det faktum at han bare har tre prosent kroppsfett. Wolowitz er, i likhet med sine venner, fan av tegneserier og superhelter og han samler på dekorative beltespenner selv om han bare eier ett belte. Han snakker engelsk, fransk, mandarin, russisk, arabisk, persisk, japansk og det fiktive språket klingon fra Star Trek-filmene. Han kan også noen ord få på sindarin, det alviske språket som ble oppfunnet av J.R.R. Tolkien til Ringenes Herre.

## Arbeid
Howard arbeider ofte med oppdrag for NASA (og den internasjonale romstasjonen) selv om han mange ganger er alt for uforsiktig med det kostbare og høyteknologiske utstyret. I en episode nevner Howard at han har jobbet med utformingen av en satellitt, som går i bane rundt en måne av Jupiter og tar fotografier i høy oppløsning. 

Ved en annen anledning jobbet Howard med et avfallssystem for å håndtere menneskelig avfall, som skulle brukes ved den internasjonale romstasjonen. Men senere innså Howard at utstyret hans hadde en strukturell svakhet, og toalettet ville få store problemer etter 10 nedskyllinger. Dette gjør at Sheldon beskriver Howards arbeid som rørlegger. 

I sesong 4 utviklet Howard en spesiell robot-arm som også skulle brukes ved den internasjonale romstasjonen. Men han forsøkte å bruke roboten til onani, og armen blir sittende fast på penis. Howard kontakter Leonard og Raj, som tok han med til et sykehus. En sykepleier skrudde av datamaskinen som var koblet til roboten, og dette var nok til å frigjøre Howard. Den samme episoden ender med en ny telefon-samtale med Leonard, hvor det blir antydet at Howard forsøkte å bruke robot-armen på samme måte igjen - og derfor opplevde det samme problemet en gang til.
Protomphralidae

**Protomphralidae** er en utdødd gruppe (familie) av fluene (Brachycera), som sammen med  mygg (Nematocera),  utgjør tovingene (Diptera).   

## Fossiler
De to beskrevne artene stammer fra øvre jura og nedre kritt (mellom 165 og 112 millioner år før nåtid).

## Systematisk inndeling
Det er nokså uklart om de to slektene faktisk står hverandre nær systematisk. Det er også uklart hvilke grupper som er familiens nålevende slektninger, kandidater kan være familiene Therevidae og Scenopinidae.

* Orden tovinger (Diptera)
** Fluer (Brachycera)
*** Underorden lavere fluer (Orthorrhapha)
**** familien **Protomphralidae** Rohdendorf, 1957
***** slekten *[[Protomphrale]]* Rohdendorf, 1938 - øvre jura, Kasakhstan
****** *[[Protomphrale martynovi]]* Rohdendorf, 1938
***** slekten *[[Mesomphrale]]* Hong & Wang, 1990 - kritt, Kina
****** *[[Mesomphrale asiaticum]]* Hong & Wang, 1990

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/ 

## Eksterne lenker
*
Eopolyneuridae

**Eopolyneuridae** er en utdødd gruppe (familie) av mygg (Nematocera).

## Fossiler
Gruppens to arter er beskrevet fra Issyk-Kul-formasjonen i Kirgisistan. Denne formasjonen stammer fra nedre jura (202-190 millioner år før nåtid).

## Systematisk inndeling
Familien lar seg ikke lett passe inn i systematikken til myggene.

* Orden tovinger (Diptera)
** Mygg (Nematocera)
*** familien **Eopolyneuridae** Rohdendorf, 1962
**** *[[Eopolyneura tenuinervis]]* Rohdendorf, 1962
**** *[[Pareopolyneura costalis]]* Rohdendorf, 1962

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/

## Eksterne lenker
*
Harald Høiback

**Harald Høiback** (født 1969) er en norsk offiser, historiker og sakprosaforfatter.

Høiback er oberstløytnant i Luftforsvaret og forskningssjef ved Forsvarshistorisk museum. Han har doktorgrad i filosofi fra Universitetet i Oslo og mastergrad i historie fra University of Glasgow. Spesialfeltet hans er doktriner og militær idéhistorie. I tillegg til undervisningsstillinger på alle nivåer i Forsvaret, har Høiback tjenestegjort som jagerflykontrollør og som rådgiver i Forsvarsdepartementet. I 2011 ble han redaktør i *[[Norsk Militært Tidsskrift]]* (NMT).

## Familie
Harald Høiback er broren til Steinar Høiback (født 1972), kulturentreprenør i Tønsberg.

## Bokutgivelser
* 2003: Harald Høiback og Hew Strachan: *Command and Control in Military Crisis: Devious Decisions* 
* 2012: *Krigens vitenskap - En innføring i militærteori* (med Palle Ydstebø)
* 2013: *Understanding Military Doctrine: A Multidisciplinary Approach* (2013)
* 2014: *Krigskunstens historie fra 1500 til i dag* (Cappelen Damm Akademisk). ISBN 9788202447076
* 2014: Bidrag i *Alike or different? : Scandinavian approaches to military interventions*
* 2014: *Første verdenskrig: operasjoner, myter og innflytelse*, Abstrakt forlag, ISBN 9788279353607
* 2016*: Forsvaret - et kritisk blikk fra innsiden* (Cappelen Damm Akademisk). ISBN 9788202537326
* 2020*: Kunnskap og begeistring - en innføring i museenes historie, hensikt og virkemåte* (Cappelen Damm Akademisk). ISBN 9788202645236
* 2021*: En kort introduksjon til Carl von Clausewitz - krigens filosof* (Cappelen Dam Akademisk). ISBN 9788202753092
* 2023: *Krigføring - hvordan kriger planlegges, utføres og vinnes* (J.M. Stenersens forlag). ISBN 9788272018152
* 2024: *Veien til Waterloo - fire generaler og ett slag* (Dreyers forlag). ISBN 9788282656849
* 2024: *Autonomi i militære operasjoner* (med Camilla Guldahl Cooper og Dag Henriksen, Cappelen Damm Akademisk). ISBN 9788202825386

## Referanser
Privatmegleren

**PrivatMegleren** er en norsk eiendomsmeglerkjede. 

Kjeden er franchisedrevet, og de enkelte avdelingskontorene er gjerne separate aksjeselskaper, hvor aksjene eies av dem som jobber der. Hvert aksjeselskap (avdelingskontor) betaler så en franchiseavgift for å bruke Privatmeglernavnet. Selve navnet og alle tilhørende rettigheter eies av Nordea Bank. Privatmegleren markedsfører derfor som Nordeas Eiendomsmeglerkjede.   

### Historie
Privatmegleren ble etablert i 2003 av Robert Fauske, Christian Berg og Miguel Sørholt , med sitt første avdelingskontor i Parkveien 21 i Oslo, som eiendomsmeglerkjeden til Privatbanken ASA. I 2005 kjøpte SEB den lille norske forretningsbanken Privatbanken som dannet grunnlaget for SEBs Private Banking-tilbud i Norge i dag. 

Under navnet SEB Privatbanken hadde de et eierskap på 34% i Privatmegleren, sammen med Fauske og Berg som hver hadde ca. 32% eierskap. I 2007  kjøpte Nordea alle aksjene til SEB og en vesentlig andel av aksjene til gründerne, slik at de ble sittende på en eierpost på 67%. Nordea kjøpte senere resten av aksjene for en hemmelig sum og ble eier alene.  

Privatmegleren har 76 kontorer i Norge.

## Referanser


## Eksterne lenker
*
Palaeophoridae

**Palaeophoridae** er en utdødd gruppe (familie) av mygg (Nematocera).   

## Utseende
Thorax var utvidet og hvelvet og dekket delvis det forholdsvis lille hodet. Vingene var nokså brede med to lukkede celler inne i vingen. De fremre vingeårene var noe kraftigere enn de bakre. Antennene var nokså korte.

## Fossiler
Arten er beskrevet fra Karatau-formasjonen i Kasakhstan. Denne formasjonen stammer fra jura-tiden, mellom 165-155 millioner år før nåtid.

## Systematisk inndeling
Plasseringen av arten er svært usikker, det er ikke en gang klart om den bør plasseres i gruppen mygg eller fluer.

* Orden tovinger (Diptera)
** Mygg (Nematocera)?
*** familien **Palaeophoridae** Rohdendorf, 1951
**** *[[Palaeophora ancestrix]]* (Rohdendorf, 1938)

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/ 

## Eksterne lenker
* 
* Tegning av en vinge (nederst på figuren)
Rhagionempididae

**Rhagionempididae** er en utdødd gruppe (familie) av fluene (Brachycera), som sammen med  mygg (Nematocera),  utgjør tovingene (Diptera).

## Fossiler
Gruppen er kjent fra fossiler fra jura og kritt, dessuten er det funnet en hittil ubeskrevet art fra eocen.

## Systematisk inndeling

* Orden **tovinger** (Diptera)
** Fluer (Brachycera)
*** Underorden **[[lavere fluer]] ** (Orthorrhapha)
**** Overfamilien Rhagionoidea
***** familien Rhagionempididae Rohdendorf, 1951 
****** *[[Palaeoptiolina scobloi]]* Kovalev, 1982 - midtre jura, Sibir
****** *[[Probolbomyia modesta]]* Ussatchev, 1968 - øvre jura, Kasakhstan
****** *[[Rhagionempis tabanicornis]]* Rohdendorf, 1938 - 
****** *Rhagionempis* sp. - Eocen
****** *[[Shevioptera sinitsae]]* Kalugina, 1989
****** *[[Ussatchevia jurassica]]* Kovalev, 1982 - midtre jura, Sibir

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/ 

## Eksterne lenker
*
Filippa

**Filippa** er et kvinnenavn dannet av mannsnavnet *[[Philipp]]*. Navnet har gresk opprinnelse og er dannet av ledd som betyr «venn» og «hest».

## Etymologi
*Filippa*, *Filipa* og *Philippa* er feminine former av *Philipp*, som er dannet som en tysk kortform av *Philippus*, en latinsk form av det greske navnet Pilippos (gresk: Φιλιππος). Navnet er dannet av *phílos*, «venn», og *hippos*, «hest».

*Felipa* er en spansk form av navnet, og *Philippine* er en fransk form av navnet.

*Pippa* er en engelsk kjæleform av *Philippa*.

## Utbredelse
*Filippa* er kjent brukt i Sverige første gang på 1400-tallet. Navnet har i Sverige vært mest brukt fra 1980-tallet.

Navnet *Filippa* har vært vanlig i Norge siden 2010-årene og hadde en popularitetstopp med 0,4 % i 2025.

|}

## Kjente personer med navnet
Personene i listen er ordnet kronologisk etter fødselsår.
* Philippa Gregory (f. 1954), britisk forfatter
* Filippa Lagerbäck (f. 1973), svensk TV-kanalvert
* Filippa Giordano (f. 1974), italiensk-meksikansk sanger
* Filipa César (f. 1975), portugisisk kunstner
* Filippa Hamilton (f. 1985), svensk-fransk modell
* Filippa Smedhagen, svensk makeup-artist
* Filipa Fino, portugisisk-amerikansk magasinredaktør
* Filipa Oliveira, portugisisk smykkedesigner
* Philippa Hanna, britisk sanger

## Annen bruk av navnet
* Filippa K, svensk kleskjede grunnlagt i 1993 av Filippa Knutsson

## Navnedag
*Filippa* har navnedag i flere land, oftest 8. mars. Den norske navnedagen er .

## Referanser


## Eksterne lenker
Alf Bjerckes vei (Oslo)

**Alf Bjerckes vei** (1, 19, 8-30) er en vei på Alnabru i Oslo. Veien går som blindvei nordover fra Brobekkveien, langs Alnabru skiftestasjon. Den danner grense mellom bydelene Bjerke (vest for veien) og Alna.

Veien fikk navn i 1972 etter malingsfabrikanten Alf Bjercke, som i sin tid hadde fabrikk i Brobekkveien 104-107. Den ligger i et tidligere industriområde som i dag er preget av varedistribusjon.

## Kilder
* Oslo byleksikon
* 

## Eksterne lenker
* Oslo kommunes bydelsoversikt
Alnabruveien (Oslo)

**Alnabruveien** (3-15) er en vei på Alnabru i bydel Alna i Oslo. Den går Strømsveien til et stykke forbi Terminalveien.

Veien fikk navn i 1915 etter den lokale jernbanestasjonen ved Vollaveien. Denne ble nedlagt og revet 1971, men nordre del av veien går bort til det som er landets største skiftestasjon. For øvrig har DB Schenker terminal i nr. 15, og i nr. 3 er et sikhtempel i det som en gang var Nordre Alna gård.

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt
* Statens kartverk – Faktaark
Arnulf Øverlands vei (Oslo)

**Arnulf Øverlands vei** (1-267, 128-282) er en vei på Voksen skog i bydel Vestre Aker i Oslo. Den går som blindvei nordover fra Olaf Bulls vei.

Veien fikk navn etter dikteren Arnulf Øverland i 1981. Mange andre veier i området har også navn etter norske lyrikere.

Mye av bebyggelsen er terrasseblokker fra 1980-årene.

## Kilder
* Oslo byleksikon

## Eksterne lenker
*
Henk Groener

**Henk Groener** (født 29. september 1960) er en nederlandsk håndballtrener, som er sjef for det nederlandske kvinnelandslaget.

## Karriere
### Spiller
Som spiller spilte Groener for AHV Swift Arnhem og TV Aldekerk i Nederland, Wacker Thun i Sveits og TV Emsdetten i Tyskland.

22. november 1983 debuterte Groener for det nederlandske herrelandslaget mot Norge under Polar Cup i Drammen, og har siden spilt 208 kamper og scoret 519 mål.

### Trener
Etter endt spillerkarriere i 1993, ble Groener ansatt som trener av den nederlandske klubben HAKA/E&O Emmen. Der ble han til 1996, da han flyttet til Tyskland og tok over trenerjobben i TV Emsdetten. I 2002 ble han ansatt som landslagssjef for det nederlandske herrelandslaget. Foran 2006/07-sesongen dro han tilbake til Tyskland, hvor han trente SG HBR Ludwigsburg.

Siden 2009 har Groener trent det nederlandske kvinnelandslaget, hvor han blant annet kvalifiserte laget til Håndball-EM 2010, Håndball-VM 2011 og Håndball-VM 2013.

## Referanser


## Eksterne lenker
*
Alexandra Kakurina

**Alexandra Kakurina Sandaker** (født 1983) er en russiskfødt danser som blant annet har vunnet sesong 2 av TV-programmet *[[Skal vi danse (TV-program)|Skal vi danse]]* sammen med Kristian Ødegård. Høsten 2008 var hun dommer i programmet. Hun har sammen med makker Thomas Kagnes vunnet flere NM-gull.

I 2022 giftet Kakurina seg med danseren .

## Referanser


## Eksterne lenker
*
Egor Filipenko

**Egor Filipenko** er en norsk danser best kjent for å ha deltatt i *[[Skal vi danse (TV-program)|Skal vi danse]]*. Høsten 2012 vant han med partneren Hanne Sørvaag, og høsten 2014 vant han sammen med partneren Agnete Kristin Johnsen. Han var dommer i *Skal vi danse* fra sesong 11 i 2015 til sesong 16 i 2020.

I 2014 ble *Skal vi danse* vinnernummeret til Filipenko og Johnsen beskylt for å være plagiat. Filipenko mente at kritikken var ufortjent hard.

Etter *Skal vi danse* har han jobbet som bilselger. I 2015 ble han dømt til 30 dagers fengsel for fyllekjøring.

Han har barn.

## Referanser


## Eksterne lenker
*
Leonid Ratner

**Leonid Ratner** (født 26. desember 1937) er en ukrainsk håndballtrener, som er sjef for det ukrainske kvinnelandslaget. Ratner er kjent for å legge hovedvekt på et fysisk spill, med et solid forsvar med gode bakspillere og kjappe vinger med styrke i kontringer.

Han overtok ansvaret for det ukrainske kvinnelandslaget i 1996, og under Sommer-OL 2004 sikret han Ukraina bronsemedalje etter å ha vunnet 21-18 over Frankrike i bronsefinalen.

Ratner tok på nytt ansvar for kvinnelandslaget i 2011 og kvalifiserte laget til Håndball-EM 2012.

## Referanser
Dmitrij Andrejkin

**Dmitrij Andrejkin** (født 5. februar 1990) er en russisk stormester i sjakk (2007). Han vant Junior-VM i sjakk i 2010, og ble russisk mester to år senere. I 2014 endte han på 5.-plass under kandidatturneringen under VM i sjakk.

## Eksterne lenker
*
Filosofiåret 1909

**Filosofiåret 1909** er en oversikt over hendelser, utgivelser og personer med tilknytning til filosofi i 1909.

## Hendelser

## Publiseringer
*Rudolf Eucken – *The Life of the Spirit: An Introduction to Philosophy*
*Friedrich Nietzsche – *Der Wanderer und sein Schatten* (utgitt posthumt)

## Fødsler

## Dødsfall

## Referanser
Olaf Bulls vei (Oslo)

**Olaf Bulls vei** (1-23, 6-82) er en vei på Voksen i bydel Vestre Aker i Oslo. Den går (stort sett) nordover fra Ankerveien til Arnulf Øverlands vei.

Veien fikk navn etter dikteren Olaf Bull i 1981. Mange andre veier i området har også navn etter norske lyrikere.

Mye av bebyggelsen er terrasseblokker fra første havldel av 1980-årene, oppført av Selvaag og for det meste organisert i OBOS-borettslag.

## Kilder
* 

## Eksterne lenker
*
Badebakken (Oslo)

**Badebakken** er et nabolag på Bjølsen i bydel Sagene i Oslo. Det er også navnet på en vei i dette nabolaget (13, 2-34)

Nabolaget ligger innenfor traseen Kristoffer Aamots gate- Akerselva - gangstien nord for Akerselva sykehjem til Moldegata - Bergensgata - Maridalsveien. Navnet kommer av at i tidligere tider var det en oppdemt sjø her, Håkonsjøen, hvor folk brukte å bade.

## Bebyggelse
Det er flere store boligselskap på Bjølsen. Maridalsveien borettslag utgjør hovedparten av bebyggelsen. Dette består av klassiske funkisblokker tegna av arkitekt Einar Engelstad.. Badebakken borettslag ligger i sørvest, mellom Bergensgata og Maridalsveien (som akkurat her er en gangsti). I dette kvartalet holdt Mor Go'hjerta butikk i gamle dager. I nord, der Håkonsjøen lå før i tida, finner man Badebakken sameie som er tegnet av Lund & Slaatto og Felix Arkitekter, og ble oppført i 1999–2000. I sørøst ligger borettslaget Maridalsveien 221, som likeledes er tegnet av Felix Arkitekter. Det planlegges også et større boligprosjekt på den såkalte "Kro-tomta" ved Lisa Plass.

Det er to barnehager i nabolaget: Mor Go'hjertas barnehage mellom elva og Maridalsveien borettslag, og Badebakken barnebakke som ligger inne på Badebakken sameies område.

## Veien Badebakken
Veien som heter Badebakken fikk sitt navn i 1948. Veien går som blindvei østover fra Maridalsveien mot Akerselva, mellom Maridalsveien borettslag (sør) og Badebakken sameie (nord), og ender i en snuplass. Derfra er det gangveiforbindelse videre østover til Lillo (Fernanda Nissens gate) på østsiden av Akerselva. Bydelsgrensa mellom Bydel Sagene og Bydel Nordre Aker går langs Badebakken. Det er også noen som regner veien Badebakken som grense mellom strøkene Bjølsen og Nydalen, slik at nabolaget Badebakken dermed deles mellom disse.

## Referanser


## Kilder
* Oslo byleksikon

## Eksterne lenker
*
Anne Kures sti (Oslo)

**Anne Kures sti** er en gangvei i Voksenlia i bydel Vestre Aker i Oslo. Den går som en snarvei gjennom skogen mellom to deler av Hospitsveien, som slynger seg i sikksakk oppover åsen.

Navnet ble vedtatt i 1927. Anne Kure (1845 – 1914) eide og drev *Anne Kures hotell* i Voksenkollveien 20. Det brant ned til grunnen natt til 3. mai 1941 mens tyske soldater bodde der. Rester av grunnmuren står der ennå.

## Se også
*Anne Kure
*Anne Kure-banen
*Voksenkoll-ulykken som fant sted ikke langt unna 18. desember 1945

## Kilder
* Oslo byleksikon
Anne Brannfjelds vei (Oslo)

**Anne Brannfjelds vei** er en vei i Ekeberg hageby i bydel Nordstrand i Oslo. Den går mellom Brannfjellveien og Enoks vei.

Veien het opprinnelig Vei 2749. Den fikk sitt nåværende navn i 2008 etter Anne Brandfjeld, som kom til Oslo fra Vardal og var sin tids mest berømte signekjerring her i landet.

Ingen hus har adresse knyttet til denne veien.

## Referanser


## Kilder
* Oslo byleksikon
Sun Yat-sen nasjonale universitet

**Sun Yat-sen nasjonale universitet** (**National Sun Yat-sen University, NSYSU**; tradisjonell kinesisk: 國立中山大學; tongyong pinyin:*Guólì Zhōngshān Dàxué*; zhuyin: *ㄍㄨㄛˊ ㄌㄧˋ ㄓㄨㄥ ㄕㄢ ㄉㄚˋ ㄒㄩㄝˊ*) er et statlig og nasjonalt forskningsintensivt universitet i Kaohsiung i Taiwan, og blant de beste maritime høyskolene og handelshøyskolene i Øst-Asia.

Universitetet består hovedsakelig av et betydelig antall forskningsinstitutter. Det har flere forskningsinstitutter grunnlagt av den amerikanske regjeringen, EU-kommisjonen og den japanske regjeringen. Universitetsfakultetet opprettholder sterke bånd til industri og myndigheter.

Universitetet hadde omtrent 9&nbsp;000 studenter i 2014, og dets alumni inkluderer en president for den lovgivende Yuan, en ordfører i Kaohsiung, og et betydelig antall administrerende direktører fra de 500 største selskapene i verden.

## Tradisjonell kultur
Sun Yat-sen nasjonale universitet (NSYSU) ligger i Kaohsiung City, den største havnebyen i Taiwan. Basert på den akademiske stilen som vektlegger hav og handel, er det ikke bare fødestedet til Taiwans første høyskole for maritim vitenskap, men er også unik når det gjelder å arrangere vannsportsaktiviteter direkte på campus. NSYSUs oppgraderingskrav til studentene inkluderer demonstrasjon av svømmeevne. NSYSU har også et vanlig forhold for vindsurfing med det prestisjetunge Osaka University i Japan. Videre har NSYSU et spesielt søsterskoleforhold med University of California, San Diego (UCSD) i USA, et forskningsuniversitet med lignende akademisk stil, og som også ligger nær en kyst. NSYSU & UCSD Joint Symposium har blitt holdt i Kaohsiung og La Jolla vekselvis hvert år siden 2015.

American Institute i Taiwan (AIT) utstedte en offisiell uttalelse i juni 2021:

## Se også
* Sun Yat-sen-universitetet
* Sun Yat-sen-universitetet i Moskva

## Referanser


## Eksterne lenker
* 
* Introduser til Sun Yat-sen nasjonale universitet (2018)
Årvollveien (Oslo)

**Årvollveien** (3-85, 2-72) er en vei på Årvoll i Oslo. Den går fra Bjerkekrysset ved Trondheimsveien og tråkler seg gjennom boligstrøk til en parkeringsplass vest for Isdammen og nord for Dugnadsveien.

Det meste av veien ligger i bydel Bjerke, men den nordligste delen (inkludert nr. 85 ved Isdammen) er i bydel Nordre Aker.

Navnet ble vedtatt i 1904. Veien og området har navn etter Årvoll gård.

## Bebyggelse
* Nr. 15-21: Årvoll senter, kjøpesenter som også omfatter boliger
* Nr. 25: Årvoll seniorsenter
* Nr. 35: Årvoll gård, i dag et kultursenter med selskapslokaler
* Nr. 41-43: Blokker i borettslaget Årvoll Øst , oppført 1952–54 ved USBL
* Nr. 52-62: Årvollskogen, 3 boligsameier, med drøyt 300 leiligheter oppført 2006–07 ved arkitektkontoret Jensen & Skodvin
* Nr. 53: Bevaringsverdig våningshus og uthus fra plassen Stig, tidligere skysstasjon og kafé
* Nr. 55: Blokk i Stig borettslag (som ellers ligger i Selvbyggerveien 4-22)
* Nr. 85: Tidligere husmannsplassen Øvre Isdam, i kommunal eie og tilholdssted for Isdammens venner

## Referanser


## Kilder
* 

## Eksterne lenker
*
Årrundveien (Oslo)

**Årrundveien** (1–27, 2–24) er en vei på Årvoll i bydel Bjerke i Oslo. Den går fra Årvollveien til Kildeveien, som fortsetter veiløpet rundt en sving. Like ved er en veibom som hindrer vanlig biltrafikk mellom Årvoll og Lofthus, men som åpnes for rutebusser.

## Kilder
* 

## Eksterne lenker
* 
* Oslo kommunes bydelsoversikt
Tethepomyiidae

**Tethepomyiidae** er en utdødd gruppe (familie) av mygg (Nematocera).   

## Utseende
Ganske små mygg med en kroppslengde på 1,5-2,2 millimeter. Fasettøynene var påfallende store. Antennene, munndelene og vingenes årenett var reduserte. Antennene består av bare tre ledd.

## Fossiler
Gruppen er kjent fra ravfossiler fra midtre kritt (112-89 millioner år før nåtid) fra Burma, Spania og USA.

## Systematisk inndeling
De tre-leddete antennene skulle tilsi at gruppen burde klassifiseres som fluer, men noen trekk ved vingenes årenett peker mot at de er mygg. Dette er foreløpig uavklart.

* Orden **tovinger** (Diptera)
** Mygg (Nematocera)
*** familien **Tethepomyiidae** Grimaldi & Arillo, 2008
**** slekten *[[Tethepomima]]* Grimaldi & Arillo, 2008
***** *[[Tethepomima holomma]]* Grimaldi & Arillo, 2008
**** slekten *[[Tethepomyia]]* Grimaldi & Cumming, 1999
***** *[[Tethepomyia buruhandi]]* Grimaldi & Arillo, 2008
***** *[[Tethepomyia thauma]]* Grimaldi & Cumming, 1999
***** *[[Tethepomyia zigrasi]]* Grimaldi & Arillo, 2011

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/
* Grimaldi, D. og Arillo, A. (2008) The Tethepomyiidae, a new family of enigmatic Cretaceous Diptera. Alavesia 2: 259-265 http://www.researchgate.net/publication/242710068_Tethepomyiidae_a_new_family_of_enigmatic_Cretaceous_Diptera

## Eksterne lenker
*
Årrundkroken (Oslo)

**Årrundkroken** (3-5, 2-8) er en vei på Årvoll i bydel Bjerke i Oslo. Den går som blindvei østover fra Årrundveien.

Veinavnet ble vedtatt i 1951. Veien har villabebyggelse.

## Kilder
* 

## Eksterne lenker
*
Åmotveien (Oslo)

**Åmotveien** (1-21, 2-38) er en vei på Korsvoll i bydel Nordre Akeri Oslo. Den går fra Carl Kjelsens vei til Skjoldveien.

Veien fikk navn i 1933 etter husmannsplassen Åmot i nr. 24 (gnr./bnr. 57/1, under Bakke).

Nr. 2-12 er såkalte svenskehus som ble oppført i 1947–48 av Aker boligbyggelag (kort tid etter innlemmet i OBOS).

## Kilder
* 

## Eksterne lenker
* Oslo kommunes bydelsoversikt
Baglerfaret (Oslo)

**Baglerfaret** (1-9, 2-14) er en vei på Ryen i bydel Nordstrand i Oslo. Den går fra Enebakkveien til litt forbi Solfjellsbakken, der den ender som blindvei.

Veien fikk navn i 1927 etter baglerne. Det skal ha vært flere kamper mellom baglere og birkebeinere i området der veien ligger, på 1200-tallet.

## Kilder
* Oslo byleksikon

## Eksterne lenker
*
Blåsbortveien (Oslo)

**Blåsbortveien** (1-19, 2-32) er en vei på Tåsen i bydel Nordre Aker i Oslo. Den går mellom Maridalsveien og Tåsenveien.

Veien fikk navn i 1919 etter husmannsplassen Blåsbort. Den har villabebyggelse.

Syd for veien og med inngang mellom nr. 24 og 28, ned mot Bakkehaugen kirke og Christophers vei, ligger den lille skogen *Lunden*, som hørte til Søndre Tåsen gård, i dag med adresse Tåsenveien 71. Lunden ble anlagt rundt 1840, og består av stier og mange store trær, særlig eik.

## Referanser


## Kilder
* Oslo byleksikon

## Eksterne lenker
*
Bakkehaugveien (Oslo)

**Bakkehaugveien** (3-15, 4-30) er en vei på Bakkehaugen ved Tåsen i bydel Nordre Aker i Oslo. Den gikk opprinnelig fra Carl Grøndahls vei like nordvest for Bakkehaugen kirke til Nedre Stabburvei. Med villautbyggingen i området har det imidlertid kommet et brudd i veien nordøst for kirken, slik at den sørvestre delen er en kort blindvei som er adskilt fra resten.

Veien fikk navn i 1919. Den har villabebyggelse.

## Kilder
* Oslo byleksikon

## Eksterne lenker
*
Brageveien (Oslo)

**Brageveien** (1–5, 2–4) er en vei på Adamstuen i bydel St. Hanshaugen i Oslo. Den går mellom Stensgata og Sofies gate.

Veien fikk navn i 1896 etter den norrøne guden Brage, som regnes som skaldekunstens far. Bebyggelsen er klassiske bygårder fra slutten av 1800-tallet.

Brageveien 2b er tegnet av Sverre Aasland i 1935.

## Kilder
* Oslo byleksikon

## Eksterne lenker
* Oslo kommunes bydelsoversikt
Serendipidae

**Serendipidae** er en utdødd gruppe (familie) av mygg (Nematocera).

## Fossiler
Arten er beskrevet fra Nedre kritt fra Kina, 125-112 millioner år før nåtid.

## Systematisk inndeling
Familien er muligens beslektet med fjærmygg Chironomidae.

* Orden tovinger (Diptera)
** mygg (Nematocera)
*** familien **Serendipidae** Evenhuis, 1994 (synonym Paratendipedidae Hong & Wang, 1990)
**** slekten *[[Serendipa]]* Evenhuis, 1994 (synonym *Paratendipes* Hong & Wang, 1990)
***** *[[Serendipa laiyangensis]]* (Hong & Wang, 1990)
***** *[[Serendipa tuanwangensis]]* (Hong & Wang, 1990)
**** slekten *[[Thamnitendipes]]* Hong & Wang, 1990
***** *[[Thamnitendipes vegetabilis]]* Hong & Wang, 1990

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/ 

## Eksterne lenker
*
Carl Lundgrens vei (Oslo)

**Carl Lundgrens vei** er eller var en vei på Lilleaker i bydel Ullern i Oslo. Den går som blindvei vestover fra Lilleakerveien, men er per 2016 ikke skiltet.

Veien fikk navn i 1952 etter Carl Lundgren (1873–1946), som var kommunepolitiker for Arbeiderpartiet og ledet arbeidet med å få oppført *Lilleaker bad*, *Ullern aldershjem* og *Ullern idrettsplass*.

5 var tidligere det eneste veinummeret i bruk, ifølge Oslo kommune, men denne viste bare til en snuplass, slik at ingen bygninger hadde adresse til veien. I 2019-2020 stod imidlertid flere boligblokker ferdigstilte, der Schlägergården Hage har Carl Lundgrens vei 5-11 og Lilleaker Vest Boligsameie har Carl Lundgrens vei 16-28.

## Bildegalleri

Carl Lundgrens vei, Oslo.jpg|Carl Lundgrens vei, 2023
Carl Lundgrens vei, Oslo (2).jpg|Carl Lundgrens vei, 2023


## Referanser


## Kilder
*
Finansdistrikt

Et **finansdistrikt** er et sentralt strøk i noen byer hvor banker, forsikringsselskaper og andre finansinstitusjoner har kontor. Mange finansdistrikter har skyskrapere.

## Eksempler
* Financial District (New York)
* Financial District (Boston)
* Financial District (San Francisco)
* Financial District (Vancouver)
* Finanzplatz (Frankfurt am Main)
* La Défense (Paris)
Monistrol de Montserrat

**Monistrol de Montserrat** er en kommune i comarcaen Bages i Catalonia i Spania. Kommunen består av de sørligste to tredjedelene av fjellområdet Montserrat 
med det kjente Benediktinerklosteret med samme navn. Byen, som kalles *Montserrat-Vila*, ligger på østsiden av massivet. Elven Llobregat renner gjennom dalen, og byen er forbundet med klosteret høyere opp i fjellet med jernbanestasjonen (FGC linje R5) i dalen, hvor en tannstangbane (*Cremallera de Montserrat*) går opp til selve klosteret. Broen over Llobregat er fra det 14. århundre. 

## Demografi

## Referanser


## Eksterne lenker
*